PATVIRTINTA

 Pagėgių meno ir sporto mokyklos direktoriaus

 2015 m. spalio 2 d. įsakymu Nr. V-47

**PAGĖGIŲ MENO IR SPORTO MOKYKLA**

**MOKINIŲ MOKYMOSI PASIEKIMŲ IR PAŽANGOS**

**VERTINIMO TVARKOS APRAŠAS**

**I. BENDROSIOS NUOSTATOS**

1. Mokinių mokymosi pasiekimų ir pažangos vertinimo tvarkos aprašas (toliau -Tvarka) skiriama apibrėžti mokinių pasiekimų ir pažangos vertinimą mokykloje.

2. Tvarkoje aptariami vertinimo tikslai ir uždaviniai, bendrieji vertinimo principai ir nuostatos, vertinimas ugdymo procese ir baigus programą, vertinimo dalyvių vaidmuo.

3. Vertinimo tvarką grindžia mokyklos veiklą reglamentuojantys dokumentai: mokyklos nuostatai, veiklos bei ugdymo planas.

**II. VERTINIMO TIKSLAI IR UŽDAVINIAI**

4. Vertinimo tikslas - padėti mokiniui mokytis ir bręsti kaip asmenybei.

5. Vertinimo uždaviniai:

5.1. padėti mokiniui pažinti save, suprasti savo stipriąsias ir silpnąsias puses, įsivertinti savo pasiekimų lygmenį, kelti mokymosi motyvaciją bei tikslus;

5.2. padėti mokytojui įžvelgti mokinio mokymosi galimybes, nustatyti problemas ir spragas, diferencijuoti ir individualizuoti darbą, parinkti ugdymo turinį ir metodus;

5.3. suteikti tėvams (globėjams, rūpintojams) informaciją apie vaiko mokymąsi, stiprinti ryšius tarp vaiko, tėvų (globėjų, rūpintojų) ir mokyklos;

5.4. nustatyti mokyklai savo darbo kokybę, planuoti ugdymo turinį ir procesą, suteikti mokinių poreikius atitinkančią pagalbą.

**III. VERTINIMO NUOSTATOS IR PRINCIPAI**

6. Vertinimas grindžiamas šiuolaikine mokymosi samprata, amžiaus tarpsnių psichologiniais ypatumais, individualiais mokinio poreikiais, atitinkančiais ugdymo(si) tikslus.

7. Vertinama tai, kas buvo numatyta pasiekti ugdymo procese: mokinių žinios ir supratimai, bendrieji ir dalyko gebėjimai, vertybinės nuostatos ir elgesys.

8. Vertinimas skirtas padėti mokytis - mokinys laiku gauna grįžtamąją informaciją apie savo mokymosi patirtį, pasiekimus ir pažangą, jis mokosi vertinti ir įsivertinti.

9. Vertinama individuali mokinio pažanga (idiografinis vertinimas) - mokinio dabartiniai pasiekimai lyginami su ankstesniaisiais. Vengiama lyginti mokinių pasiekimus tarpusavyje.

10.Vertinimas pozityvus ir konstruktyvus - vertinama tai, ką mokinys jau išmoko, nurodomos spragos ir padedama jas ištaisyti.

11.Vertinimas atviras ir skaidrus - su mokiniais tariamasi dėl vertinimo kriterijų ir procedūrų, vengiama pernelyg didelio vertinimo formalizavimo.

12.Vertinimas objektyvus ir veiksmingas - vertinimas pritaikomas pagal mokinių poreikius ir galias, pasiekimus ir daromą pažangą.

13.Vertinimas informatyvus - pažymys naudojamas mokinių pasiekimų formaliajam įvertinimui.

**IV. VERTINIMAS UGDYMO PROCESE**

14. Mokinių ugdymo pažangai vertinti taikomi ir derinami šie vertinimo metodai - formuojamasis, diagnostinis ir apibendrinamasis.

15. Formuojamasis vertinimas atliekamas žodžiu, komentaru nuolat bendradarbiaujant mokiniui ir mokytojui ir nesiejamas su pažymiu, siekiama stiprinti daromą pažangą, numatyti perspektyvą, skatinti mokinį analizuoti savo pasiekimus ir kelti ugdymosi motyvaciją; sudaro galimybes mokiniams ir mokytojams geranoriškai bendradarbiauti.

16. Diagnostinis vertinimas taikomas siekiant išsiaiškinti mokinio tam tikro ugdymosi laikotarpio pasiekimus ir pažangą; vertinami mokinių ugdymo pasiekimai, rezultatas pagal nustatytus kriterijus.

17. Apibendrinamasis vertinimas taikomas baigus ugdymo metus (pusmetį) ir (arba) visą programą; taikoma įgytų gebėjimų patikrinimo forma - koncertai, parodos, peržiūros, įskaitos, egzaminai, kontroliniai normatyvai ir kt.

**V. VERTINIMO ORGANIZAVIMAS**

**MUZIKOS KYRIUS**

 **Formalųjį švietimą papildančio ugdymo programos**

18. pradinio muzikavimo 1 klasėje – ideografinis vertinimas ( pp – padarė pažangą , np – nepadarė

 pažangos ).

19. Nuo antros klasės – pažymiai (dešimtbalė sistema).

20. Pažymiais vertinamos visos mokomosios programos.

21. Mokinių pasiekimai yra vertinami pamokose, atsiskaitymų, akademinių koncertų bei egzaminų metu.

22. Mokinių pasiekimai yra vertinami pusmečiais.

23. Muzikavimo dalyko pažymys vedamas iš akademinio koncerto gauto pažymio ir visų atsiskaitytų to pusmečio kūrinių pažymių*.* Metinis pažymys vedamas iš I ir II pusmečių pažymių*.* Kiekvienas mokinys groja ar dainuoja akademiniuose koncertuose 2 kartus per metus (gruodžio ir gegužės mėn.). Mokinių pasirodymą akademinio koncerto metu vertina direktoriaus įsakymu paskirta vertinimo komisija**.**

24. Kitų mokomųjų dalykų pusmečio pažymys vedamas iš visų per pusmetį gautų pažymių.Metinis pažymys vedamas iš I ir II pusmečių pažymių.

25. Mokiniai, baigę pradinio muzikavimo programą (į mokyklą įstojusiems nuo 2015-09-01), laiko baigiamąjį muzikavimo dalyko egzaminą, pagal mokyklos direktoriaus muzikos skyriaus baigiamųjų egzaminų organizavimo, vykdymo ir vertinimo patvirtintą tvarką. Egzamino įvertinimas įrašomas į Švietimo ministerijos Neformaliojo vaikų švietimo pažymėjimą. Į pažymėjimą yra įrašomi ir visų kitų mokinio baigtų mokomųjų programų metiniai pažymiai.

26. Mokiniai, baigę pagrindinio muzikavimo programą, laiko baigiamąjį muzikavimo dalyko ir solfedžio egzaminą, pagal mokyklos direktoriaus muzikos skyriaus baigiamųjų egzaminų organizavimo, vykdymo ir vertinimo patvirtintą tvarką. Gauti įvertinimai yra įrašomi į Švietimo ministerijos Neformaliojo vaikų švietimo pažymėjimą. Į pažymėjimą yra įrašomi ir visų kitų mokinio baigtų mokomųjų programų metiniai pažymiai.

27. Mokiniai, dalyvavę respublikiniuose, tarptautiniuose atlikėjų konkursuose, to pusmečio akademiniame koncerte gali nedalyvauti.

28. Mokiniai, be pateisinamos priežasties neatvykę į akademinius koncertus, yra neatestuojami.

29. Mokiniai, naujai įstojusieji į mokyklą arba perkelti pas kitą dalyko mokytoją, gali būti tą pusmetį atleisti nuo dalyvavimo akademiniame koncerte. Mokinio pasiekimus įvertina dalyko mokytojas.

30. Mokinių pasiekimai fiksuojami dienynuose, mokinių asmens bylose bei pažymių knygelėse. Už jų sistemingą pildymą yra atsakingi mokytojai. Už mokinio bylos sistemingą pildymą atsakingas individualaus dalyko mokytojas.

31. Švietimo ir mokslo ministerijos Neformaliojo vaikų švietimo pažymėjimai bei Mokyklos mokslo pasiekimų pažymos išduodamos mokiniams pagal Mokyklos direktoriaus patvirtintą neformaliojo vaikų švietimo pažymėjimų bei mokyklos mokslo pasiekimų pažymų išdavimo tvarką.

**Neformaliojo ugdymo programa**

 32. Visi šios programos mokomieji dalykai vertinami įskaita ( įsk. –įskaityta, neįsk. - neįskaityta).

 33. Mokinių pasiekimai yra vertinami pusmečiais.

 34. Mokiniai atsiskaito pamokose, viešų koncertų metu. Mokiniai , pasirinkę individualias muzikavimo pamokas, atsiskaito pusmečių koncertų –atsiskaitymų metu (gruodžio, gegužės mėn.).

 35. Mokinių pasiekimai fiksuojami dienynuose. Už jų sistemingą pildymą atsakingi mokytojai.

 36. Mokiniams, pasirinkusiems individualias pamokas, yra užvedama mokinio byla, kurioje yra fiksuojami jo pasiekimai, pildomas ugdymo turinys. Už mokinio bylos sistemingą pildymą atsakingas individualaus dalyko mokytojas.

 37. Mokyklos mokslo pasiekimų pažymos išduodamos mokiniams pagal mokyklos direktoriaus patvirtintą neformaliojo vaikų švietimo pažymėjimų bei mokyklos mokslo pasiekimų pažymų išdavimo tvarką.

**DAILĖS SKYRIUS**

 38. Pradinio dailės ugdymo 1 klasėje – ideografinis vertinimas ( pp – padarė pažangą , np – nepadarė pažangos ).

 39. Nuo antros klasės – pažymiai ( dešimtbalė sistema ).

 40. Pažymiais vertinamos visos mokomosios programos.

 41. Mokinių pasiekimai yra vertinami pamokose , parodų, plenerų, darbų peržiūrų metu.

 42. Mokinių pasiekimai yra vertinami pusmečiais.

 43. I ir II pusmečio pabaigoje (gruodžio ir gegužės mėn.) yra rengiamos darbų peržiūros – parodos, kurių metu mokiniai demonstruoja savo pasiekimus ir yra įvertinami. Darbus vertina direktoriaus įsakymu paskirta vertinimo komisija**.**

44.Pusmečio pažymys vedamas iš darbų peržiūroje gauto pažymio ir visų to pusmečio gautų pažymių*.* Metinis pažymys vedamas iš I ir II pusmečių pažymių*.*

45. Mokiniai, baigę pagrindinio dailės ugdymo programą, laiko baigiamąjį dailės egzaminą, pagal mokyklos direktoriaus dailės skyriaus baigiamojo egzamino organizavimo, vykdymo ir vertinimo patvirtintą tvarką. Egzamino įvertinimas įrašomas į Švietimo ministerijos Neformaliojo vaikų švietimo pažymėjimą. Į pažymėjimą yra įrašomi ir visų kitų mokinio baigtų mokomųjų programų metiniai pažymiai.

 46. Mokiniams, baigusiems pradinio dailės ugdymo programą, yra išduodami Švietimo ministerijos Neformaliojo vaikų švietimo pažymėjimai, kuriuose yra įrašomas baigtos mokomosios programos metinis pažymys.

47. Mokinių pasiekimai fiksuojami dienynuose, mokinių asmens bylose bei pažymių knygelėse. Už jų sistemingą pildymą yra atsakingi mokytojai.

48.Švietimo ir mokslo ministerijos Neformaliojo vaikų švietimo pažymėjimai bei Mokyklos mokslo pasiekimų pažymos išduodamos mokiniams pagal Mokyklos direktoriaus patvirtintą neformaliojo vaikų švietimo pažymėjimų bei mokyklos mokslo pasiekimų pažymų išdavimo tvarką.

**SPORTO SKYRIUS**

49. Mokinių sportiniai pasiekimai vertinami mokslo metų pradžioje, sudarant sportinio ugdymo grupes, mokslo metų pabaigoje ir, esant poreikiui, bet kuriuo mokslo metų metu.

50. Vertinimas vykdomas vadovaujantis Kūno kultūros ir sporto departamento prie Lietuvos Respublikos Vyriausybės generalinio direktoriaus įsakymu patvirtintais normatyvais. Vadovaujantis jais, kiekvienas sporto mokytojas pasirengia savo grupės kontrolinius normatyvus ir juos vykdo.

51. Kontrolinių normatyvų įvykdymo rezultatai fiksuojami dienynuose. Naujai į mokyklą įstojusių mokinių kontrolinių normatyvų įvykdymo rezultatai prisegami prie naujai įstojusių mokinių sąrašo, kuris laikomas mokyklos byloje.

52. Mokiniui, pasiekusiam tam tikrą sportinį rodiklį pagal Kūno kultūros ir sporto departamento prie Lietuvos Respublikos Vyriausybės generalinio direktoriaus įsakymu patvirtintas sportinio ugdymo organizavimo rekomendacijas, yra suteikiama meistriškumo pakopa.

53. Meistriškumo pakopas, mokytojui pateikus prašymą bei protokolus, savo įsakymu suteikia mokyklos vadovas.

54.Suteiktos meistriškumo pakopos registruojamos mokyklos byloje, dienynuose, mokinio asmens kortelėse arba sportininko pažymėjimuose.

55. Meistriškumo rodikliai, pasiekti olimpinėse žaidynėse, pasaulio ir Europos čempionatuose galioja 5 metus nuo pasiekimo dienos; tarptautinėse suaugusiųjų, jaunimo ir jaunių amžiaus grupių čempionatų varžybose - 3 metus nuo pasiekimo dienos, kitose varžybose - 2 metus nuo pasiekimo dienos.

56. Mokinių pasiekimai, varžybinė veikla fiksuojama dienynuose, metinėse varžybinės veiklos ataskaitose, už kurių sistemingą pildymą ir atsiskaitymą atsakingi mokytojai. Mokiniai savo pasiekimus gali fiksuoti mokinio asmens kortelėse arba sportininko pažymėjimuose.

57. Švietimo ir mokslo ministerijos Neformaliojo vaikų švietimo pažymėjimai bei Mokyklos mokslo pasiekimų pažymos išduodamos mokiniams pagal mokyklos direktoriaus patvirtintą neformaliojo vaikų švietimo pažymėjimų bei mokyklos mokslo pasiekimų pažymų išdavimo tvarką.

**VI. VERTINIMO KRITERIJAI**

**MUZIKOS SKYRIUS, formalųjį švietimą papildančio ugdymo (FŠPU) programos**

**Grojimo instrumentu, instrumentinio ansambio dalykų vertinimo kriterijai:**

**1. muzikinių kūrinių atlikimo įgūdžiai (teksto tikslumas, ritmas, techninės galimybės);**

**2. muzikinių kūrinių suvokimas (forma, stilius, interpretacija);**

**3. muzikavimo išraiškingumas (frazavimas, dinamika, harmoninis girdėjimas).**

10 (puikiai) - programa atitinka esamos klasės programinius reikalavimus, grojama atmintinai, be techninių klaidų, reikiamame tempe, puikiai atskleistas kūrinio charakteris;

9 (labai gerai) - programa atitinka esamos klasės programinius reikalavimus, grojama atmintinai, be techninių klaidų, reikiamame tempe, atskleistas kūrinio charakteris;
8(gerai) - programa atliekama atmintinai, be techninių klaidų, tačiau nepakankamai atskleistas kūrinio charakteris;

7 (pakankamai gerai) – programa atliekama atmintinai su neesminėmis techninėmis klaidomis, nežymūs tempo neatitikimai, trūksta kūrinio išraiškos; jei programa atliekama iš natų, ji turi būti atliekama be techninių klaidų, atskleidžiant kūrinio charakterį;

6 (patenkinamai ) - ne visa programa atliekama atmintinai, yra techninių klaidų, ritmo neatitikimų, sustojimų, neatskleidžiamas kūrinio charakteris;

5 (pakankamai patenkinamai) - programa atliekama iš natų, su techninėmis klaidomis, ritminiais netikslumais, neatskleidžiamas kūrinio charakteris;

4 (silpnai) - neišmokta visa programa, ji grojama iš natų, su techninėmis klaidomis ir sustojimais, tačiau iš visumos galima įžvelgti mokinio norą atlikti užduotis;

3 (blogai) - kai nė vienas programos kūrinys neatliekamas nuo pradžios iki pabaigos;

2 (labai blogai), 1 (neatlikta užduotis) - kai mokinys ateina į atsiskaitymą, atsisako groti ir nebando atlikti programos neturėdamas pateisinančios priežasties.

**Choro, chorinio dainavimo, vokalinio ansamblio dalykų vertinimo kriterijai:**

**1. muzikinių kūrinių atlikimo įgūdžiai (intonacija, dikcija, ritmas, techninės galimybės);**

**2. muzikinių kūrinių suvokimas (stilius, interpretacija);**

**3. muzikavimo išraiškingumas (frazavimas, dinamika, harmoninis girdėjimas);**

**4. sceninė raiška.**

10 (puikiai) - ypatingai tiksli intonacija, dikcija, puiki sceninė išraiška, programa atliekama atmintinai;

9 (labai gerai) - ypatingai tiksli intonacija, dikcija, gera sceninė išraiška, programa atliekama atminitinai;

8 (gerai) - tiksli intonacija, dikcija, išraiška, programa atliekama atmintinai;

7 (pakankamai gerai) - yra sąlyginių intonavimo, dikcijos netikslumų, išraiškingas kūrinio atlikimas, programa atliekama atmintinai;

6 (patenkinamai) - netiksliai intonuoja savo partiją, trūksta sceninės išraiškos, programą atlieka iš natų;

5 (pakankamai patenkinamai) - nepilnai įsisavintas repertuaras, prasta intonacija, dikcija, mokinys gerai nemoka savo partijos, scenoje statiškas;

4 (silpnai) - neįsisavino pusės programos;

3 (blogai) - neįsisavino didesnės dalies programos;

2 (labai blogai) 1 (neatlikta užduotis) - neišmokta programa.

**Muzikos rašto ir kultūros pažinimo bei solfedžio mokomųjų dalykų vertinimo kriterijai :**

**1. intonavimas;**

**2. ritmavimas;**

**3. muzikos tekstų klausymasis, atpažinimas ir užrašymas;**

**4. teorinės žinios.**

**Intonavimo, ritmavimo, teorinių žinių užduotys.**

10 (puikiai) - visiškai tikslus garsų intonavimas, metroritminis atlikimas, puikios teorinės žinios;

9 (labai gerai) – pakankamai tikslus garsų intonavimas, metroritminis atlikimas, labai geros teorinės žinios;

8 (gerai) - keli netiksliai intonuoti garsai, pavieniai metroritminiai netikslumai, geros teorinės žinios;

7 (pakankamai gerai) - nepakankamai tikslus didesnės garsų grupės intonavimas, pavienės aiškios intonavimo klaidos, metroritminio atlikimo visumai trūksta tikslumo, pakankamai geros teorinės žinios;

6 (patenkinamai) - didžioji garsų dalis intonuojama nepakankamai tiksliai, painiojami garsų pavadinimai, metroritminiame atlikime pastebimos klaidos ir pavieniai stabtelėjimai, patenkinamos teorinės žinios;

5 (pakankamai patenkinamai) - beveik visi garsai intonuojami nepakankamai tiksliai, padaroma nemažai aiškių intonavimo bei garsų pavadinimų klaidų, metroritminiame atlikime daug klaidų, trukdančių suvokti pavyzdžio metrą, patenkinamos teorinės žinios;

4 (silpnai) - daug aiškių intonavimo klaidų, ritminių klaidų ir stabtelėjimų, silpnos teorinės žinios;

3 (blogai)- beveik visi garsai intonuojami klaidingai, blogos teorinės žinios;

2 (labai blogai)- užduotis neatliekama iki pabaigos;

1 (neatlikta užduotis) - neatliko užduoties, neturėdamas pateisinančios priežasties.

**Muzikos tekstų klausymosi, atpažinimo ir užrašymo užduotys.**

**1. Melodinis diktantas ( vienbalsis, 8 taktų):**

|  |  |
| --- | --- |
| **PAŽYMYS** | **KLAIDŲ SKAIČIUS** |
| 10 | 0 |
| 9 | 1-2 |
| 8 | 3-4 |
| 7 | 5-6 |
| 6 | 7-8 |
| 5 | 9-10 |
| 4 | 10-11 |
| 3 | Klaidingai užrašoma daugiau, negu puse diktanto sudarančių garsų |
| 2 |
| 1 |

**Paaiškinimas**:

1. 1 klaida yra įskaitoma tada , kai garsas yra neteisingai užrašomas melodiškai ir ritmiškai;

2. 0,5 klaidos yra įskaitoma tada, kai garsas yra neteisingai užrašomas tik melodiškai arba tik ritmiškai.

**2. Klausos analizė ( 5 intervalų ir 5 akordų spėjimas):**

|  |  |
| --- | --- |
|  **PAŽYMYS** |  **KLAIDŲ SKAIČIUS** |
| **10** | **0** |
| **9** | **1** |
| **8** | **2** |
| **7** | **3** |
| **6** | **4** |
| **5** | **5** |
| **4** | **6** |
| **3** | **7** |
| **2** | **9** |
| **1** | **10** |

**PAAIŠKINIMAS:**

1. 1 klaida yra įskaitoma tada, kai intervalas arba akordas yra parašomas neteisingai;

2. 0,5 klaidos yra įskaitoma tada, kai yra neteisingai parašomas to paties akordo apvertimas;

3. 0,5 klaidos yra įskaitoma tada, kai yra neteisingai parašomas to paties intervalo dydis.

**Muzikos istorijos vertinimo kriterijai:**

**1. muzikos kūrinių klausymasis ir apibūdinimas;**

**2. muzikos kūrinio ir meninio konteksto supratimas ir vertinimas;**

**3. mokinio orientacija muzikos istorijos raidoje, stiliuje, epochoje.**

10 (puikiai) – mokinys puikiai orientuojasi muzikos istorijos raidoje, stiliuje bei epochoje, atpažįsta kūrinius, juos supranta ir vertina;

9 (labai gerai) - mokinys labai gerai orientuojasi muzikos istorijos raidoje, stiliuje bei epochoje, atpažįsta kūrinius, juos supranta ir vertina;

8 (gerai) - mokinys gerai orientuojasi muzikos istorijos raidoje, stiliuje bei epochoje, atpažįsta kūrinius, juos supranta ir vertina;

7 (pakankamai gerai) - mokinys pakankamai gerai orientuojasi muzikos istorijos raidoje, stiliuje bei epochoje, atpažįsta kūrinius, juos supranta ir vertina;

6 (patenkinamai) - mokinys patenkinamai orientuojasi muzikos istorijos raidoje, stiliuje bei epochoje, atpažįsta kūrinius, juos supranta;

5 (pakankamai patenkinamai)- mokinys pakankamai patenkinamai orientuojasi muzikos istorijos raidoje, stiliuje bei epochoje, sunkiai atpažįsta kūrinius, nemoka jų vertinti;

4 (silpnai) - mokinys silpnai orientuojasi muzikos istorijos raidoje, stiliuje bei epochoje, sunkiai atpažįsta kūrinius, nemoka jų vertinti;

3 (blogai) - mokinys blogai orientuojasi muzikos istorijos raidoje, stiliuje bei epochoje, neatpažįsta kūrinių, nemoka jų vertinti;

2 (labai blogai), 1 (neatlikta užduotis)- mokinys visiškai nesiorientuoja muzikos istorijos raidoje, stiliuje bei epochoje, neatpažįsta kūrinių, nemoka jų vertinti.

**Neformaliojo ugdymo (NU) programa**

**Grojimo instrumentu, instrumentinio ansambio dalykų vertinimo kriterijai:**

**1. muzikinių kūrinių atlikimo įgūdžiai (teksto tikslumas, ritmas, techninės galimybės);**

**2. muzikinių kūrinių suvokimas (forma, stilius, interpretacija);**

**3. muzikavimo išraiškingumas (frazavimas, dinamika, harmoninis girdėjimas).**

Įskaityta **-** grojama atmintinai arba iš natų, be esminių techninių klaidų bei ritmo neatitikimų, reikiamame tempe, atskleidžiant kūrinio charakterį.

Neįskaityta - kai nė vienas programos kūrinys neatliekamas nuo pradžios iki pabaigos; kai mokinys nebando atlikti programos neturėdamas pateisinančios priežasties.

**Choro, chorinio dainavimo, vokalinio ansamblio dalykų vertinimo kriterijai:**

**1. muzikinių kūrinių atlikimo įgūdžiai (intonacija, dikcija, ritmas, techninės galimybės);**

**2. muzikinių kūrinių suvokimas (stilius, interpretacija);**

**3. muzikavimo išraiškingumas (frazavimas, dinamika, harmoninis girdėjimas);**

**4. sceninė raiška.**

Įskaityta **-** tiksli intonacija, dikcija, išraiška, programa atliekama atmintinai arba iš natų; gali būti sąlyginių intonavimo, dikcijos netikslumų.

Neįskaityta – neįsisavinta programa; kai mokinys nebando atlikti programos neturėdamas pateisinančios priežasties.

**DAILĖS SKYRIUS**

**Vertinimo kriterijai**

**Bendri:**

ar mokinys tinkamai pasiruošęs pamokai;

ar duotą uždavinį dirba nuosekliai ir metodiškai;

ar reaguoja į mokytojo pastabas, dirba nuosekliai, stengiasi.

**Dailė:**

mokinio kūrybingumo ir fantazijos indėlis darbe;

atsakymas į pateiktą temą ar uždavinį;

darbo išbaigtumas, kruopštus atlikimas;

piešinio sustatymas, kompozicija;

kaip jaučia darbo visumą ir plastinę formą;

dailės sąvokų ir terminų vartojimas;

nuoseklus darbas pamokų metu.

**Kompozicija:**

mokinio kūrybingumo ir fantazijos indėlis darbe;

išraiškos priemonių pasirinkimo tikslingumas;

atsakymas į pateiktą temą ar uždavinį.

**Piešimas:**

proporcijų pojūtis ir daiktų sustatymas;

perspektyvos dėsnių taikymas;

formos modeliavimas, toninė perspektyva;

linijos lengvumas, eskizo meistriškumas;

darbo išbaigtumas, kruopštus atlikimas.

**Tapyba:**

piešinio sustatymas, kompozicija;

bendras kolorito pojūtis;

daiktų modeliavimas spalva;

potėpio tikslingas naudojimas ir ekspresyvumas;

tapybinės visumos organizavimas;

savitas braižas.

**Skulptūra, erdvinė plastika:**

ar mokinys jaučia erdvinę formą;

kaip mokinys komponuoja erdvėje, ar netaiko plokštuminės kompozicijos principų;

ar tikslingai naudoja pasirinktas išraiškos priemones;

kaip jaučia darbo visumą ir plastinę formą;

medžiagiškumo pajutimas.

**Dailėtyra:**

dailės sąvokų ir terminų vartojimas;

praeitos medžiagos įsisavinimas;

pagrindinių stilių atskyrimas, mokėjimas juos charakterizuoti;

pagrindinių autorių darbų pažinimas iš jų reprodukcijų;

sistemingas užrašų vedimas;

nuoseklus darbas pamokų metu.

**Vertinimais balais**

|  |  |  |
| --- | --- | --- |
| **Užduoties vertinimo kriterijai** | **Žinių, gebėjimų įvertinimas balais** | **Žodinis įvertinimo pavadinimas** |
| Atliktas darbas atitinka ir viršija aukščiausius reikalavimus  | 10 | Puikiai |
| Atliktas darbas atitinka aukščiausius reikalavimus  | 9 | Labai gerai |
| Atliktas darbas atitinka visus reikalavimus  | 8 | Gerai |
| Atliktas darbas atitinka bendruosius reikalavimus  | 7 | Pakankamai gerai |
| Atliktas darbas turi klaidų, trūkumų, tačiau dar atitinka reikalavimus  | 6 | Patenkinamai |
| Atliktas darbas neatitinka reikalavimų, o elementarios žinios nepakankamos  | 5 | Pakankamai patenkinamai |
| Atliktas darbas neatitinka reikalavimų, o elementarios žinios yra labai silpnos  | 4 | Silpnai |
| Atliktas darbas neatitinka reikalavimų, o elementarios žinios nepakankamos  | 3 | Blogai |
| Atliktas darbas neatitinka reikalavimų, o elementarios žinios nepanaudotos Darbas neatliktas  | 21 | Labai blogai |

 **SPORTO SKYRIUS**

 Mokinių sportiniai pasiekimai vertinami pagal rodiklius, nurodytus Kūno kultūros ir sporto departamento prie Lietuvos Respublikos Vyriausybės generalinio direktoriaus įsakymu patvirtintose sportinio ugdymo organizavimo rekomendacijose.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_